b'\n_START_ARTICLE_\nRomulov tempelj\n_START_PARAGRAPH_\nRomulov tempelj stoji na obmo\xc4\x8dju Velia v Rimu in je bil zgrajen med templjem Antonina Pija in Faustine ter Maksencijevo baziliko. Ope\xc4\x8dna okrogla stavba, njena kupola in njeni dve stranski sobi, vsaka s svojim lastnim vhodom in lastno apsido, je bila v 6. stoletju, skupaj z ostanki templum Pacis (tempelj miru), integrirana kot preddverje  cerkve sv. Kozme in Damijana. To pojasnjuje dobro stanje ohranjenosti. Njen bogato okra\xc5\xa1en glavni vhod je obdan z dvema porfirnima stebroma. Tempelj je zaprt s prvotno ohranjenimi, anti\xc4\x8dnimi bronastimi vrati, katerih klju\xc4\x8davnica \xc5\xa1e vedno deluje._NEWLINE_\xc5\xbde dolgo se domneva, da je cesar Maksencij tempelj posvetil svojemu sinu Valeriusu Romulu, ki je prezgodaj umrl. Danes pa je bolj verjetno, da je bil tempelj zgrajen za Jupitra Statorja in nadomestil preprosto republi\xc5\xa1ko ograjo. V skladu z mitom so se be\xc5\xbee\xc4\x8de Romulove \xc4\x8dete v boju proti Sabincem obrnile potem, ko se je Romul zavzel za Jupitra. Druga teorija je, da so v templju \xc4\x8dastili Penate, bogove zalog, katerih kipi so bili postavljeni v stranskih prostorih, po tem, ko je bil nekdanji tempelj na Veliji poru\xc5\xa1en, da bi tam zgradili Maksencijevo baziliko._NEWLINE_V templju so bili do 16. stoletja ostanki napisa, iz katerega je izhajala posvetitev templja cesarju Konstantinu. Ker je zelo malo verjetno, da je Konstantin posvetil sinu svojega najve\xc4\x8djega nasprotnika tempelj, zato je po bitki pri Milvijskem mostu senat lahko spro\xc5\xbeil novo posvetitev Konstantinu.'